**Regionalni program lokalne demokratije na Zapadnom Balkanu (ReLOaD)**

Cilj ovih smernica je davanje jasnog uputstva svim potencijalnim aplikantima i zainteresovanim subjektima o procesu podnošenja projektnih predloga u okviru javnog konkursa za organizacije civilnog društva/udruženja građana za predaju predloga projekata.

1. **Kratak opis ReLOaD projekta**

Regionalni program lokalne demokratije na Zapadnom Balkanu (ReLOaD) sprovodi Program Ujedinjenih nacija za razvoj (UNDP) u Albaniji, Bosni i Hercegovini (BiH), bivšoj jugoslovenskoj Republici Makedoniji, Crnoj Gori, Kosovu\*[[1]](#footnote-1) i Srbiji. Projekat je počeo 1. februara, 2017. godine i tokom tri godine cilj projekta je jačanje partnerstva između jedinica lokalne samouprave (JLS)[[2]](#footnote-2) i civilnog društva u regiji Zapadnog Balkana (ZB) kroz izgradnju i širenje transparentnog pristupa finansiranja organizacija civilnog društva (OCD) iz budžeta JLS, a u cilju rešavanja potreba stanovništva u zajednicama. Ukupna vrednost ReLOaD projekta je 10 miliona eura, a finansira ga Evropska unija (EU), u iznosu od 8,5 miliona eura, dok će ostatak sufinansirati kancelarija UNDP-a koja deluje na Zapadnom Balkanu i partnerske JLS.

**Specifični cilj** projekta je dalje jačanje partnerstva između lokalnih vlasti i civilnog društva širenjem uspešnog modela transparentnog projektnog finansiranja organizacija civilnog društva (OCD) iz budžeta jedinica lokalne samouprave (JLS), usmerenog ka većem građanskom učešću u procesima donošenja odluka i unapređenju pružanja usluga u lokalnim zajednicama. Predviđeno je da će se u Republici Srbiji kroz projekat uključi 5 JLS.

Osnovna namera projekta je da se održi transparentan, razvojno orijentisan i projektni pristup finansiranju OCD iz budžeta JLS koji doprinosi ostvarivanju lokalnih prioriteta u skladu sa strategijama razvoja.

***Partneri ReLOaD projekta u Republici Srbiji su:*** Delegacija Evropske unije Srbiji, Ministarstvo finansija, Ministarstvo za javnu upravu i lokalnu samoupravu i UNDP Srbija, Stalna konferencija gradova i opština, i Resurs centar Tehničke podrške organizacijama civilnog društva (TACSO).

***Lokacije na kojima se projekat implementira***

#### U oktobru 2017. godine završen je proces izbora pet partnerskih jedinica lokalne samouprave i to ***Dimitrovgrad, Čačak, Kragujevac, Paraćin i Šabac.***

1. **Opšti cilj konkursa za predaju predloga projekata i prioriteti**

Opšti cilj predloga projekata koji se mogu predati u okviru ovog konkursa je dalje jačanje partnerskih odnosa između organizacija civilnog društva i JLS izgradnjom svesti o korisnosti međusobne saradnje i podsticanju održivog dijaloga, a sve u cilju pružanja boljih usluga lokalnoj zajednici.

Tematske oblasti, kao što su socijalne usluge za one najranjivije, socijalna inkluzija, ravnopravnost polova, zaštita okoline, ljudska prava i slično su u fokusu ReLOaD projekta.

Ovo je prilika da se pozovu sve organizacije civilnog društva (OCD) / udruženja građana iz Srbije da dostave predloge projekata koji su u vezi sa razvojnim ciljevima opštine Dimitrovgrad. Prioritetne oblasti su sledeće:

**1. PODRŠKA MARGINALIZOVANIM GRUPAMA GRAĐANA:**

 **- Razvoj postojećih i uspostavljanje novih inovativnih usluga socijalne zaštite za marginalizovane kategorije društva;**

 **- Podrška socio-humanitarnim aktivnostima.**

**2. LOKALNI EKONOMSKI RAZVOJ:**

 **- Institucionalno i organizaciono jačanje lokalnih ekonomskih potencijala;**

 **- Podsticaj različitim oblicima preduzetništva;**

 **- Podrška suzbijanju sive ekonomije;**

 **- Razvoj turističke ponude i sadržaja;**

**3. MLADI:**

 **- Podrška programima koje sprovode OCD za mlade;**

 **- Podrška društvene participacije mladih i OCD za mlade;**

 **- Neformalno obrazovanje.**

**4. RAZVOJ ODRŽIVE POLJOPRIVREDNE PROIZVODNJE**

 **- Unapređenje prerade i marketinga poljoprivrednih proizvoda**

 **- Razvoj organske proizvodnje, očuvanje i održivo korišćenje genetičkih resursa**

**5. OČUVANJE KULTURNE BAŠTINE:**

 **-Podrška aktivnostima na očuvanju materijalnog i nematerijalnog kulturnog nasleđa;**

 **-Uspostavljanje i unapređenje manifestacija međunarodnog karaktera;**

 **-Uređenje i promocija istorijskih lokaliteta i spomenika kulture.**

Finansijska sredstva će biti dodeljena onim organizacijama civilnog društva čiji projekti doprinose rešavanju jednog ili više prioriteta, a koji ispunjavaju ostale uslove Javnog konkursa.

**Iznosi finansijskih sredstava (grantova) za projekte**

Vrednost projektnih predloga koji će biti dodeljeni u okviru ovog konkursa mora biti između sledećeg minimalnog i maksimalnog iznosa:

* minimalan iznos: 5.000 € (u dinarskoj protivvrednosti)
* maksimalan iznos: 35.000 € (u dinarskoj protivvrednosti)

Jedna organizacija civilnog društva može podneti više projektnih predloga u okviru jednog ili više Javnih konkursa, s tim da maksimalan novčani iznos sredstava koja mogu biti dodeljena za implementaciju projekata jednoj organizaciji civilnog društva tokom ukupnog trajanja ReLOaD projekta (dve godine) iznosi 60,000 €.

Grantom koji se dodjeljuje u okviru ovog konkursa mogu se finansirati administrativni troškovi i troškovi osoblja u maksimalnom iznosu od 20% od zahtevanog iznosa, ostatak od 80% finansijskih sredstava treba biti predviđen za programske aktivnosti projekta.

Implementator projekta, Program Ujedinjenih nacija za razvoj (UNDP) zadržava pravo da ne dodeli sva dostupna finansijska sredstva.

1. **Opšte informacije o konkursu za predaju predloga projekata**

**Obavezna dokumentacija** treba da sadrži sledeće dokumente i dostavlja se u **tri primerka**:

### **Projektni predlog** (word format Aneks 1),

### **Pregled budžeta/proračuna** (excel format - Aneks 2),

### **Matrica logičkog okvira** (word format - Aneks 3),

### **Plan aktivnosti i promocije** (word format - Aneks 4).

**Dodatna dokumentacija** je vrlo važan deo projektne dokumentacije i treba biti kompletirana kako bi predlog projekta mogao biti evaluiran. Dodatna dokumentacija se dostavlja **u jednom primerku** i treba da sadrži sledeće:

* kopija **važećeg rešenja o registraciji organizacije u Srbiji** (za nosioca projekta/aplikanta i eventualne partnere na projektu),
* kopija **statuta organizacije** (aplikant i partneri),
* popunjena forma **Administrativni podaci o aplikantu** (word format - Aneks 5),
* popunjena **Finansijska identifikaciona forma** (word format - Aneks 6),
* popunjena i potpisana **Izjava o ispunjenosti uslova** (word format - Aneks 7),
* kopija završnog **godišnjeg finansijskog izvještaja za 2017. godinu (dokument bilans stanja i bilans uspeha)** koji je overen od strane nadležne agencije za finansijsko poslovanje i licenciranog i ovlašćenog knjigovođe,
* kopija **godišnjeg narativnog izveštaja** organizacije za 2017. godinu,
* popunjena **Lista za proveru**(word format - Aneks 8).

U slučaju da projekat bude odobren, originali gore navedenih dokumenata mogu biti traženi na uvid. Kopije priložene dodatne dokumentacije nije potrebno overavati osim Rešenja o registraciji.

1. **Ko može aplicirati?**

Učešće u ovom javnom konkursu je otvoreno, na jednakim osnovama, za sve formalno registrovane OCD/udruženja građana, u skladu sa važećim zakonskim propisima u Srbiji.

Da bi se prijavili na javni konkurs aplikanti moraju:

* + biti pravno lice neprofitabilnog karaktera registrirano u Srbiji u skladu sa važećim zakonskim propisima (udruženja građana);

Potencijalni aplikanti ne mogu učestvovati u konkursu ili dobiti grantove ukoliko uz predlog projekta ne dostave potpisanu izjavu o ispunjenosti uslova (Aneks 7). Ovaj Javni konkurs nije otvoren za ogranke stranih i međunarodnih udruženja, fondacija i drugih neprofitnih organizacije koje su registrovane i deluju u Srbiji.

Aplikanti će biti isključeni iz učešća u konkursu ili iz dodeljivanja grantova ako su u trenutku konkursa za predaju predloga projekata:

1. subjekti konflikta interesa;
2. krivi za davanje lažnih informacija ovlaštenoj strani za ugovore, koje su potrebne kao preduslov za učestvovanje u konkursu za predaju predloga projekata ili ako nisu dostavili potrebne informacije;
3. pokušali doći do poverljivih informacija, uticali na komisiju za evaluaciju ili ovlašćenu stranu za ugovore tokom procesa evaluacije konkursaa za predaju predloga projekata.
4. **Partnerstva i podobnost partnera**

Aplikanti mogu aplicirati samostalno ili u partnerstvu sa drugim organizacijama civilnog društva/udrženjima građana.

***Partnerske organizacije***

Partneri na projektu mogu biti: druge organizacije civilnog društva/udruženja građana. Partneri aplikanta učestvuju u kreiranju i implementaciji projekta, ista pravila se primenjuju za partnerske organizacije kao i za troškove nosioca projekta (aplikanta). Partnerske organizacije moraju zadovoljiti iste uslove kao i aplikant. Ako aplicira u partnerstvu, “Aplikant” će biti vodeća organizacija, a ako bude izabran kao ugovorna strana (“Korisnik”), u potpunosti će snositi pravne i finansijske odgovornosti za izvršenje projekta. Izjava o partnerstvu mora biti ispravno popunjena i činiti sastavni deo aplikacije.

***Saradnici***

I druge organizacije i/ili institucije mogu biti uključene u projekat (škole, vrtići, muzeji i sl.). Organizacije, institucije i njihovi saradnici mogu dati doprinos u realizaciji projektnih aktivnosti, ali ne mogu biti korisnici sredstava koja se dodeljuju putem ovog javnog konkursa.

1. **Prioritetne oblasti**

Projekti sa kojima se može aplicirati u okviru ovog konkursa moraju biti u skladu sa razvojnim ciljevima i strategijama opštine Dimitrovgrad. Projekat mora obuhvatiti jednu ili više prioritetnih oblasti definisanih za opštinu Dimitrovgrad:

**1. PODRŠKA MARGINALIZOVANIM GRUPAMA GRAĐANA:**

 **- Razvoj postojećih i uspostavljanje novih inovativnih usluga socijalne zaštite za marginalizovane kategorije društva;**

 **- Podrška socio-humanitarnim aktivnostima.**

**2. LOKALNI EKONOMSKI RAZVOJ:**

 **- Institucionalno i organizaciono jačanje lokalnih ekonomskih potencijala;**

 **- Podsticaj različitim oblicima preduzetništva;**

 **- Podrška suzbijanju sive ekonomije;**

 **- Razvoj turističke ponude i sadržaja;**

**3. MLADI:**

 **- Podrška programima koje sprovode OCD za mlade;**

 **- Podrška društvene participacije mladih i OCD za mlade;**

 **- Neformalno obrazovanje.**

**4. RAZVOJ ODRŽIVE POLJOPRIVREDNE PROIZVODNJE**

 **- Unapređenje prerade i marketinga poljoprivrednih proizvoda**

 **- Razvoj organske proizvodnje, očuvanje i održivo korišćenje genetičkih resursa**

**5. OČUVANJE KULTURNE BAŠTINE:**

 **-Podrška aktivnostima na očuvanju materijalnog i nematerijalnog kulturnog nasleđa;**

 **-Uspostavljanje i unapređenje manifestacija međunarodnog karaktera;**

 **-Uređenje i promocija istorijskih lokaliteta i spomenika kulture.**

1. **Trajanje**

Trajanje projekata može biti od 6 (šest) do 9 (devet) meseci, u periodu od maja 2018. do januara 2019. godine.

1. **Lokacija**

Projekti moraju biti implementirani isključivo na području opštine Dimitrovgrad.

1. **Vrste projekata**

Projekti koji se finansiraju trebaju biti pripremljeni u skladu sa Javnim konkursom tj. navedenim prioritetnim strateškim oblastima. Projektni predlozi trebaju jasno zadovoljavati potrebe iskazane kroz teme Javnog konkursa, odnosno projekti trebaju biti kreirani kao odgovor na specifične potrebe lokalne zajednice i određene ciljne grupe, identifikovane projektom. Projekti bi se trebali sastojati od nezavisnih operativnih aktivnosti sa jasno formulisanim operativnim ciljevima, ciljnim grupama i planiranim ishodima. Projekti trebaju biti integrisani na način da je metodološki set aktivnosti kreiran da ostvari određene specifične ciljeve i rezultate unutar ograničenog vremenskog okvira.

***Finansiranje opšteg programa rada (redovne aktivnosti) organizacije aplikanta ili nekog od partnera na projektu nije predviđeno kroz ovaj Javni poziv.***

***Sledeće aktivnosti neće biti finansirane kao deo projektnih predloga po ovom Javnom konkursu:***

* Sponzorstva za pojedince za učestvovanje u radionicama, seminarima, konferencijama, kongresima, studijama i treninzima;
* Povremene konferencije (osim ako su neophodne za uspešnu implementaciju projekta);
* Kupovinu opreme (osim ako je neophodna za uspešnu implementaciju projekta u maksimalnom iznosu do 10% vrednosti budžeta);
* Finansiranje projekata koji su već u toku ili su završeni;
* Projekti za ekskluzivnu dobrobit pojedinaca;
* Projekti koji podržavaju političke partije;
* Primarno finansiranje aplikanta ili njihovih partnera;
* Radovi rekonstrukcije ili rehabilitacije (osim ako su neophodni za uspešnu implementaciju projekta u maksimalnom iznosu do 20% vrednosti predloženog budžeta);
* Dodeljivanje grantova trećoj strani.
1. **Broj predloga projekata i grantova po aplikantu**

Aplikant može predati više od jedne aplikacije i jedne projektne ideje, ali u tom slučaju se moraju predati odvojene aplikacione forme i priložiti neophodnu dokumentaciju uz svaku od njih.

Jedan aplikant može predati projekte u više JLS u kojima u kojima se raspisuje Javni konkurs (u sklopu ReLOaD projekta) i oni moraju odgovarati na prioritetne oblasti definisane za područje te određene JLS.

U slučaju da u procesu evaluacije budu uspešno evaluirana dva ili više projekta jednog aplikanta tada će oni biti integrisani u jedan projekat. U tom slučaju sa OCD se potpisuje samo jedan ugovor koji bi obuhvatio sve odobrene projekte. Proces pripreme ovakvog ugovora će zahtevati dodatnu proveru finansijskih i operativnih kapaciteta aplikanta od koje će zavisiti odobrenje finansiranja. Maksimalni ukupni iznos sredstava koji jedna OCD može dobiti tokom trajanja ReLOaD projekta, (od 2018. -2020. godine) za sve javne konkurse u svim JLS je 60.000 €.

**11. Gde i kako preuzeti i poslati aplikacije**

Dokumentacija za prijavu na Javni konkurs opštine Dimitrovgrad može se preuzeti **od petka 23. februara do do petka, 24. marta 2018. godine,** slanjem zahteva sa nazivom zainteresovane organizacije na imejl: grants.rs@undp.org, office@dimitrovgrad.rs, ili lično preuzimanjem na sledećoj adresi:

Opština Dimitrovgrad

Kancelarija br.3

Balkanska 2

Sve informacije i elektronska verzija celog paketa prijavne dokumentacije može se naći na sledećim adresama: [UNDP/ReLOaD](http://www.rs.undp.org/content/serbia/en/home/ourwork/democraticgovernance/rol---par/regional-programme-on-local-democracy-in-the-western-balkans--re.html), kao i na službenoj web adresi opštine Dimitrovgrad [www.dimitrovgrad.rs](http://www.dimitrovgrad.rs).

Set za prijavu čine **tri (3) primerka obavezne dokumentacije i jedan primerak dodatne dokumentacije u štampanom obliku i jedan elektronski primjerak (CD ili USB**) **dokumentacije.** Svi materijali se dostavljaju u **jednoj zatvorenoj koverti** preporučenom poštom ili lično tokom radnih dana (ponedjeljak – petak) u periodu od 7 do 15 sati, sa naznakom za ReLOaD Srbija projekat na adresu:

 Opština Dimitrovgrad

 Balkanska 2

 18320 Dimitrovgrad

Rok za predaju aplikacija je **24. mart, 2018. godine u 14 sati**. Aplikacije koje budu pristigle posle navedenog roka biće razmatrane jedino u slučaju da poštanski žig ukazuje na datum i vreme slanja pre zvaničnog isteka roka. Aplikacije poslate na bilo koji drugi način (npr. faksom ili e-mailom) **neće biti uzete u razmatranje**. Spoljna strana koverte mora sadržati naziv konkursa za predaju predloga projekta, puno ime i adresu aplikanta, puni naziv projekta i reči **“Ne otvarati pre zvaničnog otvaranja”**.

Opština Dimitrovgrad će voditi urednu evidenciju o primljenoj pošiljci i izdavati potvrde o prijemu.

Aplikanti bi pre predaje predloga projekta trebalo da provere da je aplikacija kompletna, tako što će ispuniti listu za proveru (aneks 8) koja je sastavni deo aplikacije.

**12. Dodatne informacije**

Informativni sastanak u vezi sa pozivom potencijalnih aplikanata za predaju predloga projekata „**Dan otvorenih vrata** “, će se održati 14.03. 2018. godine, u periodu **od 13 do 15 sati** u Edukaciono obrazovnom centru opštine Dimitrovgrad, Teslina bb.

Potencijalni aplikanti će tokom sastanka biti detaljnije upoznati sa pozivom, načinom prijavljivanja, kriterijumima, itd.

U slučaju da su potrebne dodatne informacije i pojašnjenja, potencijalni kandidati mogu kontaktirati UNDP Srbije, putem imejla: grants.rs@undp.org sa referencom na ReLOaD Srbija projekat u naslovu. Pitanja se mogu postavljati do ponedeljka, 19.03.2018. godine. Odgovori na upite će biti dostavljeni u pisanoj formi najkasnije tri radna dana nakon prijema upita.

**13. Evaluacija i odabir predloga projekata**

Aplikacije će biti razmotrene i procenjene od strane evaluacione komisije koju će činiti članovi UNDP ReLOaD tima, predstavnici opštine Dimitrovgrad i predstavnik organizacija civilnog društva iz opštine Dimitrovgrad. Evaluaciona komisija će vršiti procenu u sledećim fazama:

(1) Ispunjenje administrativnih uslova

* Potvrda da aplikacija sadrži obaveznu dokumentaciju koja je kompletno popunjena - kao takva može biti evaluirana;
* Dokumentacija dostavljena u traženom broju primeraka (tri štampana primerka obavezne dokumentacije, jedan primerak dodatne dokumentacije i jedan elektronski na CD-u ili USB-u);

(2) Ispunjenje uslova koji se tiču aplikanta, partnera i aktivnosti

* Potvrda da aplikant, partneri (i saradnici, ako postoje), kao i aktivnosti, ispunjavaju uslove navedene u poglavljima 5, 6, 7, 8, 9 i 10.

(3) Procena kvaliteta projekta i finansijska evaluacija

Procena kvaliteta projekta, uključujući i predloženi budžet, biće izvršena u skladu sa kriterijumima utvrđenim u tabeli za evaluaciju koja je sastavni deo ovog dokumenta. Postoje dve vrste kriterijuma za evaluaciju: kriterijumi za selekciju i kriterijumi za dodelu sredstava.

Cilj kriterijuma za selekciju je da pomognu procenu finansijskih i operativnih sposobnosti aplikanata kako bi se osiguralo da oni:

* imaju stabilna i dovoljna finansijska sredstva za sopstveni rad tokom celokupnog perioda implementacije projekta;
* poseduju profesionalne sposobnosti i kvalifikacije potrebne za uspešnu implementaciju kompletnog projekta. Ovo se odnosi i na partnere aplikanta.

Kriterijumi za dodelu sredstava omogućavaju da se kvalitet predatih projekata proceni na osnovu postavljenih prioritetnih oblasti, a sredstva odobre po osnovu aktivnosti koje maksimiziraju opšti efekat samog Javnog konkursa za predaju predloga projekata. Kriterijumi se odnose na značaj predloženog projekta, usaglašenost projekta sa ciljem konkursa i prioritetnim oblastima, kvalitet projekta, očekivane rezultate, održivost projekta i racionalnost traženih sredstava.

Molimo vas da obratite pažnju na sledeće bitne informacije:

**Sistem bodovanja:**

Kriterijumi evaluacije podeljeni su na sekcije i podsekcije. ***Svaka podsekcija se obavezno ocenjuje ocenama između 1 i 5 na sledeći način: 1 = veoma loše; 2 = loše; 3 = odgovarajuće; 4 = dobro; 5 = veoma dobro.*** Svaki član komisije potpisuje svoju individualnu evaluacionu tabelu, a svi članovi zajedno potpisuju zbirnu evaluacionu tabelu za svaki projektni predlog. Rangiranje projektnih predloga se vrši na način da je prvoplasirani projektni predlog onaj koji ima najveći zbir bodova te sledi projekat sa prvim sledećim nižim zbirom bodova i tako do najnižeg zbira osvojenih bodova.

Samo projekti koji su dobili preko 50 bodova će biti razmatrani za finansiranje, jer projektni predlozi ispod ovog praga nisu zadovoljili postavljene standarde te bi efikasnost njihove implementacije mogla biti upitna.

Da bi bili uzeti u razmatranje za finansiranje projekti čiji su zahtevani budžeti preko 10.000 € treba da dobiju preko 75 i više bodova u procesu evaluacije. Odluka o odobrenju granta zasnovana je na ukupnom broju projekata koji mogu biti finansirani u okviru raspoloživih sredstava. Ovi pragovi su utvrđeni kako bi se odredio minimalni kvalitet projektnih predloga i time osigurala najbolja vrednost za data sredstva. Prioritet pri odobravanju sredstava će imati projekti sa najviše bodova.

**Napomena o Sekciji 1. Finansijski i operativni kapacitet podnosioca prijave**

Ukoliko je ukupan zbir **u Sekciji br.1 niži od 10 bodova**, projekat će biti isključen iz daljeg evaluacionog procesa, jer je procenjeno da OCD nema minimalne kapacitete za kvalitetnu implementaciju predloženog projekta.

**Napomena o Sekciji 2. Relevantnost**

Ukoliko je ukupan zbir u **Sekciji 2, niži od 18 bodova**, projekat će biti isključen iz daljeg evaluacionog procesa, jer ovakva procena podrazumeva da, iako podnosilac prijave zadovoljava finansijske i operativne kapacitete, sama projektna ideja nije relevantna niti je u skladu sa definisanim prioritetima iz Javnog konkursa, te ne utiče u dovoljnoj meri na zadovoljenje potreba lokalne zajednice.

 **Tabela za evaluaciju**

|  |  |  |
| --- | --- | --- |
| **Sekcija** | **Maksimalan broj bodova** | **Ocena** |
| **1. Finansijski i operativni kapacitet** | **15** |  |
| 1.1 Da li aplikant i partneri imaju dovoljno **iskustva u upravljanju projektima**?  | 5 |  |
| 1.2 Da li aplikant i partneri imaju dovoljne **stručne kapacitete**? (posebno poznavanje pitanja na koje se projekat odnosi) | 5 |  |
| 1.3. Da li aplikant i partneri imaju dovoljne **upravljačke kapacitete**?(uključujući osoblje, opremu i sposobnost za upravljanje budžetom projekta)?  | 5 |  |
| **2. Relevantnost** | **25** |  |
| 2.1. Koliko je projekat relevantan u odnosu na **cilj** i jedan ili više **prioriteta** javnog konkursa?Napomena: ocena 5 (veoma dobro) može se dobiti samo ako se projekat odnosi barem na **jedan od prioriteta.** | 5 |  |
| 2.2 Koliko su jasno definisani i strateški odabrani oni koji su uključeni u projekat (posrednici, krajnji korisnici, **ciljne grupe**)? | 5 |  |
| 2.3 Da li su **potrebe ciljne grupe** i krajnjih korisnika jasno definisane i da li im projekat prilazi na pravi način?  | 5 |  |
| 2.4 Da li projekat poseduje **dodatne kvalitete**, kao što su inovativan pristup i modeli dobre prakse?  | 5 |  |
| 2.5 Da li predlog zagovara **model politike baziran na pravima** i da li to ima uticaja na ugrožene grupe? (promocija jednakosti polova i jednakih mogućnosti, zaštita prirodne sredine, inter-etnička saradnja, problematika omladine, itd) | 5 |  |
|  |
| **3. Metodologija** | **20** |  |
| 3.1 Da li su **plan aktivnosti** i predložene **aktivnosti** odgovarajuće, praktične i dosledne ciljevima i očekivanim rezultatima? | 5 |  |
| 3.2 Koliko je konzistentan celokupan dizajn projekta? (a naročito, da li odražava analizu uočenih problema, moguće spoljne faktore ) | 5  |  |
| 3.3 Da li je nivo **uključenosti i angažovanje partnera u realizaciji** projekta zadovoljavajući? Napomena: ukoliko nema partnera, ocena će biti **1** | 5 |  |
| 3.4 Da li projekt sadrži **objektivno merljive indikatore** rezultata aktivnosti? | 5 |  |
|  |
| **4. Održivost**  | **25** |  |
| 4.1 Da li će aktivnosti predviđene projektom imati **konkretan uticaj** na ciljne grupe?  | 5 |  |
| 4.2 Da li će projekat imati **višestruki uticaj**? *(uključujući mogućnost primene na druge ciljne grupe ili implementaciju u drugim sredinama i/ili produžavanje efekata aktivnosti kao i razmene informacija o iskustvima sa projekta)* | 5 |  |
| 4.3 Da li su očekivani rezultati predloženih aktivnosti institucionalno **održivi?** *(Da li će strukture koje omogućuju da se aktivnosti nastave postojati na kraju projekta? Da li će postojati lokalno “vlasništvo” nad rezultatima projekta?)* | 5 |  |
| 4.4 Da li su očekivani rezultati predloženih aktivnosti **održivi**? (*kakav će biti strukturalni uticaj sprovedenih aktivnosti – npr. da li će doći do poboljšanja pravne regulative, metoda i pravila ponašanja, itd.)?* | 5 |  |
| 4.5 Da li je verovatno da će očekivani dugoročni rezultati imati uticaja na lokalne ekonomske uslove i/ili kvalitet života u ciljnim područjima? | 5 |  |
|  |
| **5. Budžet i racionalnost troškova** | **15** |  |
| 5.1 Da li je odnos između procenjenih troškova i očekivanih rezultata zadovoljavajući? | 5 |  |
| 5.2 Da li su predloženi troškovi **neophodni** za implementaciju projekta?  | 5 |  |
| 5.3 Budžet- da li je budžet jasan i da li uključuje i narativni deo? (omogućena opravdanost za tehničku opremu)- da li je zadovoljen princip prema kom administrativni i troškovi osoblja ne prelaze 20% ukupnih troškova?- gde je primenljivo, da li su priložene biografije i opisi radnih mesta? | 5 |  |
| **Maksimalni ukupni zbir** | **100** |  |

**Obaveštenje o odluci**

Svi aplikanti koji su predali predloge projekata, koji su prihvaćeni ili odbijeni, biće u pisanoj formi obavešteni o odluci u vezi sa njihovim predlogom projekta u roku od 30 radnih dana od dana zatvaranja javnog konkursa. Rezultati će biti objavljeni i na [UNDP/ReLOaD](http://www.rs.undp.org/content/serbia/en/home/ourwork/democraticgovernance/rol---par/regional-programme-on-local-democracy-in-the-western-balkans--re.html), a takođe i na internet stranici opštine www.dimitrovgrad.rs, kao i na oglasnoj tabli u zgradi opštine Dimitrovgrad.

Odluka o odbijanju predloga projekta ili neodobravanju sredstava biće donesena ako:

* aplikant ili jedan ili više njegovih partnera ne ispunjavaju uslove za učešće na Javnom konkursu;
* projektne aktivnosti nisu prihvatljive (npr. predložene aktivnosti izlaze izvan okvira konkursa za predaju predloga projekta, projekat po predviđenom trajanju prelazi maksimalni dozvoljeni vremenski period ili je manji od minimalnog, zahtevana suma novca je veća od maksimalne dozvoljene sume ili manja od minimalne itd.);
* predlog projekta nije bio procenjen kao relevantan ili finansijski i operativni kapaciteti aplikanta nisu dovoljni, ili su projekti koji su izabrani bili superiorniji po ovim pitanjima;
* predlog projekta je ocenjen kao tehnički i finansijski inferioran u odnosu na izabrane predloge projekata.

Izveštaji o procesu evaluacije i uspešno evaluirani projekti se dostavljaju Partnerskom odboru ReLOaD projekta.

Članove Partnerskog odbora čine predstavnici Delegacija Evropske unije Srbiji, Ministarstva finansija, Ministarstva za javnu upravu i lokalnu samoupravu i UNDP Srbija, Stalne konferencije gradova i opština, i Resurs centar Tehničke podrške organizacijama civilnog društva (TACSO), kao i predstavnik OCD (delegiran od strane Savetodavne grupe ReLOaD projekta). Partnerski odbor ReLOaD Srbije donosi konačnu odluku o finansiranju ili odbijanju bilo kojeg projekta u okviru ovog javnog konkursa.

**Uslovi koji se odnose na implementaciju projekta nakon odluke o dodeli sredstava**

Nakon donošenja odluke o dodeli sredstava (granta) organizaciji civilnog društva čiji je projekat odobren, od strane UNDP-a će biti ponuđen odgovarajući ugovor za implementaciju projekta. Organizacije civilnog društva, čiji projekti budu odobreni, će biti obavezne da predlog projekta, budžeta, logičku matricu i plan aktivnosti prevedu na engleski jezik i dostave UNDP-u u elektronskoj formi pre potpisivanja ugovora.

Pre potpisivanja ugovora UNDP, projekat ReLOaD Srbija, ima pravo da zatraži od organizacije civilnog društva da izvrši određene izmene na projektnom predlogu kako bi bili u skladu sa pravilima i procedurama implementacije projekta ReLOaD Srbija u partnerskim jedinicama lokalne samouprave.

**LISTA ANEKSA**

**Aneks 1** Projektni predlog

**Aneks 2** Budžet

**Aneks 3** Logička matrica

**Aneks 4** Plan aktivnosti i promocije

**Aneks 5** Administrativni podaci o aplikantu

**Aneks 6** Finansijska identifikaciona forma

**Aneks 7** Izava o ispunjenosti uslova

**Aneks 8** Lista za proveru

1. \*Ova oznaka ne dovodi u pitanje stavove o statusu i u skladu je sa Rezolucijom UNSCR 1244 i Mišljenjem Međunarodnog suda pravde o kosovskoj Deklaraciji o nezavisnosti. [↑](#footnote-ref-1)
2. [↑](#footnote-ref-2)